ai4bharat/Pralekha huggingface dataset:
ریلوے کی وزارت
ہندوستانی ریلوے اپنے مشن 100 فیصد بجلی کاری پر تیزی سے آگے بڑھ رہی ہے
اتراکھنڈ میں پورے براڈ گیج نیٹ ورک  کو بجلی فراہم کی گئی
بجلی کاری کئے گئے نئے روٹس سے فائدہ اٹھانے کے لیے کئی ٹرینیں
ہندوستانی ریلوے ماحولیات کے لئے سازگار دنیا کی سب سے بڑی ریلوے بننے کے لیے مشن کے انداز میں کام کر رہی ہے اور 2030 سے پہلے ‘‘کاربن اخراج بالکل بھی نہ کرنے والی ریلوے’’ بننے کی طرف بڑھ رہی ہے۔ حال ہی میں اترپردیش میں بجلی کاری کی تکمیل کے بعد ہندوستانی ریلوے نے ایک اور سنگ میل حاصل کیا ہے۔ ہندوستانی ریلویز نے اتراکھنڈ میں بجلی کاری کا کام مکمل کرلیا ہے۔
اتراکھنڈ کا موجودہ براڈ گیج نیٹ ورک 347 روٹ کلومیٹر ہے، جو 100 فیصد برقی ہے، جس کے نتیجے میں لائن ہول کی لاگت میں کمی ، اضافہ شدہ نقل و حمل کی صلاحیت، سیکشنل صلاحیت میں اضافہ، الیکٹرک لوکو کے کام کاج اور دیکھ بھال کی لاگت میں کمی کی وجہ سے بچت ہوتی ہے۔ کفایتی توانائی اور ماحول دوست نقل و حمل کا طریقہ جس میں درآمد شدہ خام تیل پر انحصار کم ہوتا ہے اور اس طرح زرمبادلہ کی بچت ہوتی ہے۔
اتراکھنڈ ریاست کا علاقہ شمالی اور شمال مشرقی ریلوے کے دائرہ اختیار میں آتا ہے۔ اتراکھنڈ کے کچھ بڑے ریلوے اسٹیشن ہیں: دہرادون، ہری دوار، روڑکی، رشی کیش، کاٹھ گودام، ٹناک پور۔ ان میں سے کچھ مذہبی اہمیت کے حامل ہیں اور کچھ سیاحوں کے لیے پرکشش مقامات ہیں۔ بدری ناتھ، کیدارناتھ، یمنوتری، گنگوتری، ہیم کنڈ صاحب، مسوری، نینی تال، جم کاربیٹ اور ہری دوار چند ہیں۔ کاٹھ گودام اسٹیشن ایک اہم اسٹیشن ہے جس میں سالانہ تقریباً 7 لاکھ مسافروں کی آمدورفت ہوتی ہے اور یہ ختم ہونے والا اسٹیشن اتراکھنڈ کے کماؤن علاقے میں داخلے کا کام کرتا ہے۔ اس اسٹیشن تک پہلی ٹرین 24 اپریل 1884 کو پہنچی۔
اتراکھنڈ ریاست کی کچھ مشہور ٹرینیں ہیں: نندا دیوی، ہری دوار ایکسپریس، مسوری ایکسپریس، اتکل ایکسپریس، کماؤں ایکسپریس، دون ایکسپریس اور شتابدی ایکسپریس۔ یہ ٹرینیں ریاست کے مختلف حصوں اور ہندوستان کے دیگر بڑے شہروں کو آسان رابطہ فراہم کرتی ہیں، جس سے ریاست کو سیاحت کے کاروبار میں بہت مدد ملتی ہے۔
مزید برآں رشی کیش سے کرن پریاگ تک، ایک نئی لائن کا کام زیر تعمیر ہے جو ہندوستانی ریلوے کی ایک اور تاریخی کامیابی ہوگی، جس سے ہندوستانی ریلوے کے سرکٹ پر چار دھام یاترا کا راستہ شامل ہوگا۔ ریلوے کی 100 فیصد برقی نیٹ ورک کی پالیسی کے مطابق اس روٹ کو بجلی کاری کے ساتھ منظور کیا گیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 59
مواصلات اور اطلاعاتی ٹیکنالوجی کی وزارت
ٹرائی نے ملک بھر میں 20 مقامات اورآس پاس کے علاقوں میں کیے گئے ڈرائیو ٹیسٹ کی رپورٹ جاری کی
ٹیلی کام ریگولیٹری اتھارٹی آف انڈیا نے ٹیلی کام خدمات فراہم کرنے والوں کی مدد سے 20 مقامات اور آس پاس کے علاقوں میں مارچ 2023میں ختم ہونےوالی سہ ماہی میں ڈرائیو ٹیسٹ کئے، جن کے نام ہیں، بالاسور، ایروڈ، وجیا نگرم، گنگٹوک، ایزول، دیما پور، شیلانگ، ایٹا نگر، جبل پور، پریاگ راج، وائناڈ، گاندھی دھام اور کاندلا بندرگاہ، بیکانیر، امرتسر، میسور، میسور-بنگلور ہائی وے ، جبل پور-چک گھاٹ ہائی وے ، پریاگراج۔باندہ ہائی وے، بیکانیر۔ناگپورہائی وے اورامرتسر۔ پٹھان کوٹ ہائی وے ۔
ڈرائیو ٹیسٹ سیلولر موبائل ٹیلی فون سروس فراہم کرنے والوں کی طرف سے وائس اور ڈیٹا سروسز کے لیے فراہم کردہ نیٹ ورک کے معیار کا جائزہ لینے کے لیے کیے گئے تھے۔ کئے گئے ڈرائیو ٹیسٹوں کی تفصیلات ذیل میں دی گئی ہیں:
|
|
نمبرشمار
|
|
مقام
|
|
لائسنس سروس ایریا 
|
|
1.
|
|
بالاسور
|
|
اوڈیشہ
|
|
2.
|
|
ایروڈ
|
|
تمل ناڈو
|
|
3.
|
|
وجیا نگرم
|
|
آندھرا پردیش
|
|
4.
|
|
گنگ ٹوک
|
|
شمال مشرق
|
|
5.
|
|
ایزول
|
|
شمال مشرق
|
|
6.
|
|
دیما پور
|
|
شمال مشرق
|
|
7.
|
|
شیلانگ
|
|
شمال مشرق
|
|
8.
|
|
ایٹا نگر
|
|
شمال مشرق
|
|
9.
|
|
جبل پور
|
|
مدھیہ پردیش
|
|
10.
|
|
پریاگ راج
|
|
یوپی 
|
|
11.
|
|
وایناڈ
|
|
کیرالہ
|
|
12.
|
|
گاندھی دھام اور کاندلا بندرگاہ
|
|
گجرات
|
|
13.
|
|
بیکانیر
|
|
راجستھان
|
|
14.
|
|
امرتسر
|
|
پنجاب
|
|
15.
|
|
میسور
|
|
کرناٹک
|
|
16.
|
|
میسور-بنگلورو ایچ ڈبلیو
|
|
کرناٹک
|
|
17.
|
|
جبل پور-چک گھاٹ ایچ ڈبلیو
|
|
مدھیہ پردیش
|
|
18.
|
|
پریاگ راج-باندہ ایچ ڈبلیو
|
|
یوپی 
|
|
19.
|
|
بیکانیر-ناگور ایچ ڈبلیو
|
|
راجستھان
|
|
20.
|
|
امرتسر-پٹھانکوٹ ایچ ڈبلیو
|
|
پنجاب
علاقے میں کام کرنے والے ٹیلی کام خدمات فراہم کرنےوالوں کے نیٹ ورک کےلئے’دی کی پرفارمنس انڈی کیٹرس‘ کا جائزہ لیا گیا۔ وائس خدمات کے لیے کے پی آئیز کوریج ہیں ؛ کال سیٹ اپ کامیابی کی شرح  ؛ ڈراپ کال ریٹ؛ بلاک کال ریٹ، ہینڈ اوور کامیابی کی شرح؛ آر ایکس کوالٹی۔ ڈیٹا سروسز کے لیے کے پی آئیز ڈاؤن لوڈ اور اپ لوڈ تھرو پٹس، ویب براؤزنگ ڈیلے، ویڈیو اسٹریمنگ ڈیلے اور لیٹنسی ہیں۔
مکمل رپورٹ ٹرائی کی ویب سائٹ www.analytics.trai.gov.in پر دستیاب ہے۔
وزارت اطلاعات ونشریات
ہندوستانی بین الاقوامی فلم فیسٹول نامور فلم ساز ستیہ جیت رےکی فلموں کاجشن منائے گا
نئی دہلی:13،جنوری، 2021: 51ویں ہندوستانی بین الاقوامی فلم فیسٹول  میں نامور فلم ساز ستیہ جیت رے کو خراج عقیدت پیش کیا جائیگا۔ سال 2019 میں آئی ایف ایف آئی کے گولڈن جوبلی ایڈیشن کے دوران اطلاعات ونشریات کی وزارت کے سکریٹری جناب امت کھرے کے ذریعے ستیہ جیت رے کی صدی تقریبات کے حصے کے طور پر اس کا اعلان کیا گیا تھا۔
آئی ایف ایف آئی خراج عقیدت کے طور پر درج ذیل فلموں کی نمائش کریگا۔
- چارولتا 
- گھرے بائیرے 
- پاتھیر پانچالی 
- شطرنج کے کھلاڑی 
- سونار کیلا 
----------------------
ش ح۔م ع۔ ع ن
U NO: 357
(Visitor Counter : 134
ریلوے کی وزارت
سال 2022-23 میں ریکارڈ پیداوار حاصل کرنے کے لیے بھارتی ریلوے کی پیداواری اکائیاں تیز رفتاری سے کام کررہی ہیں
سال 2021-22 کے دوران ایل ایچ بی کوچ کی پیداوار میں 45 فیصد اور لوکو کی پیداوار میں 34 فیصد کا اضافہ ہوا
رائے بریلی کوچ فیکٹری جلد ہی جدید توانائی سے چلنے والی 12000 ایچ پی اور 9000 ایچ پی انجن بنائے گی
بھارتی ریلوے کی پیداواری اکائیاں، یعنی انٹیگرل کوچ فیکٹری ، چنئی، ریل کوچ فیکٹری  کپورتھلا، ماڈرن کوچ فیکٹری  رائے بریلی، چترنجن لوکو موٹیو ورکس  چترنجن، بنارس لوکوموٹیو ورکس  وارانسی، پٹیالہ لوکوموٹیو ورکس ، پٹیالہ، ریل وہیل فیکٹری  بنگلورو اور ریل وہیل پلانٹ بیلا، سال 2022-23 میں ریکارڈ پیداوار حاصل کرنے کے لیے تیزی سے کام کررہی ہیں۔
ریلوے کی تمام پیداواری اکائیاں بہترین کارکردگی کا مظاہرہ کر رہی ہیں۔ وہ بھارتی ریلوے کے لیے رولنگ اسٹاک کی بڑھتی ہوئی ضرورت کی تکمیل کررہی ہیں۔ تمام پیداواری اکائیوں کو جدید ترین ایم اینڈ پی، شیڈز اور سہولیات کی شکل میں جدید کاری کی معلومات ملتی رہی ہیں۔ کووڈ کی وبا کے دوران بھی، ریلوے پیداواری اکائیوں نے تجویز کردہ کووڈ اصولوں پر عمل کرتے ہوئے کوچز تیار کرکے ریلوے سیکٹر کی مدد جاری رکھی۔
آئی سی ایف، آر سی ایف اور ایم سی ایف ایسی کوچ مینوفیکچرنگ اکائیاں ہیں جو وندے بھارت، ایل ایچ بی، ای ایم یو، ایم ای ایم یو، وستاڈوم اور دیگر کوچز بنا رہی ہیں۔ یہ آئی سی ایف کی دین ہے کہ پہلا مقامی ٹرین سیٹ صرف 18 ماہ میں ڈیزائن اور تیار کیا گیا تھا اور جسے ٹی 18 کہا جاتا ہے۔ اس طرح کی دو ٹرینیں دہلی- وارنسی اور دہلی- کٹرا کے درمیان پہلے ہی چل رہی ہیں۔ اب وندے بھارت کے نئے ورژن کا ٹرائل چل رہا ہے۔ بھارتی ریلوے، وزیر اعظم کے وژن کے مطابق، اگست 2023 تک مزید 75 وندے بھارت ٹرینوں کو شامل کرنے کا منصوبہ بنا رہا ہے۔ سی ایل ڈبلیو، بی ایل ڈبلیو اور پی ایل ڈبلیو لوکوموٹیو مینوفیکچرنگ اکائیاں ہیں۔ آج وہ جدید الیکٹرک لوکوز یعنی ڈبلیو اے جی 9 اور ڈبلیو اے پی 7 تیار کر رہی ہیں۔ ان پیداواری اکائیوں میں جلد ہی جدید توانائی سے چلنے والے باصلاحیت 12000 ایچ پی اور 9000 ایچ پی انجن بھی بنائے جائیں گے۔ مزید آر ڈبلیو ایف اور آر ڈبلیو پی، وہیل اور وہیل سیٹ تیار کرنے والی اکائیاں ہیں، جو ہر قسم کے رولنگ اسٹاکس کی فراہمی کرتی ہیں۔ ریل وہیل پلانٹ بیلاپور اور ریل وہیل فیکٹری یہلنکا نے اس مالی سال  میں مجموعی طور پر 92118 پہیے تیار کیے ہیں، جو پچھلے سال اسی مدت کے دوران تیار کیے گئے پہیوں سے 6.5 گنا زیادہ ہے۔ اسی طرح ریل ایکسل کی پیداوار میں بھی اسی مدت کے دوران 7 فیصد اضافہ ہوا ہے۔
پچھلے سال 2021-22 میں تمام پیداواری اکائیوں نے ریکارڈ پیداوار حاصل کی۔ پچھلے سال ایل ایچ بی کوچ کی پیداوار میں 45 فیصد اور لوکو کی پیداوار میں 34 فیصد کا اضافہ ہوا۔ اس سال 2022-23 میں بھی پیداواری اکائیوں کو زیادہ پیداواری اہداف دیے گئے ہیں۔ سپلائی چین کی کچھ رکاوٹوں کے باوجود، سبھی اس ہدف کو حاصل کرنے کے لیے تیار ہیں۔
حکومت کے پاس ریلوے کے ذریعہ مال برداری کے بازار کے حصص کو فی الوقت کے 28 فیصد سے اگلے 10 سالوں میں 40 فیصد تک لے جانے کے پرجوش منصوبے ہیں۔ اس کے لیے صلاحیت میں اضافہ، رولنگ اسٹاک کی جدید کاری، عالمی معیار کے اسٹیشنوں اور ٹریکس وغیرہ کے لیے فنڈز دستیاب کرائے گئے ہیں۔ وندے بھارت جیسے جدید قسم کے رولنگ اسٹاکس اور 3-فیز ای ایم یو اور ایم ای ایم یو پیداواری اکائیوں کے ذریعے تیار کئے جائیں گے۔
سائنس اور ٹیکنالوجی کی وزارت
نینو پارٹیکلز: انسانی صحت اور ماحولیات میں ابھرتے ہوئے رجحانات
حکومت ہند کے جاری پروگرام آزادی-کا-امرت-مہوتسو کے ایک حصے کے طور پر، انڈین جرنل آف بایو کیمسٹری اینڈ بائیو فزکس  اور سی ایس آئی آر- نیشنل انسٹی ٹیوٹ آف سائنس کمیونیکیشن اینڈ پالیسی، ریسرچ  ،نئی دہلی نے اپنا نومبر 2022 کا شمارہ ایک خصوصی شمارے کے طور پر نکالا ہے۔ اس شمارے کا موضوع ہے-ہندوستانی سباق میں نینو پارٹیکلز: انسانی صحت اور ماحولیات میں ابھرتے ہوئے رجحانات۔ ہندوستان کا سرکردہ سرکاری مالی اعانت یافتہ سائنس کمیونیکیشن اور پالیسی ریسرچ انسٹی ٹیوٹ، سی ایس آئی آر –این آئی ایس سی پی آر، ایس ٹی آئی کے مختلف شعبوں میں 16 جرائد شائع کرتا ہے۔ جو سائنس کے حوالہ جات کے اشاریہ  میں ترتیب دیئے گئے ہیں؛ اسکوپس؛ این اے اے ایس اور یوجی سی کیئر جیسے نامور قومی/بین الاقوامی اداروں کے ذریعہ تسلیم شدہ ہے۔
بائیو کیمسٹری، بائیو فزکس، بائیو ٹیکنالوجی کے مضامین پر ایک بین الضابطہ، تحقیقاتی ماہانہ جریدہ - آئی جے بی بی, جے آئی ایف1.472 کے اسکور کے ساتھ، سی ایس آئی آر-این آئی ایس سی پی آر تمام زمروں میں تمام جرائد میں پہلے نمبر پر ہے۔ قومی/بین الاقوامی سطح پر نامور ماہرین کے حال ہی میں تشکیل کردہ ایڈیٹوریل بورڈ کی قابل رہنمائی اور سرگرم تعاون سے، جریدے کو پوری دنیا میں بائیو کیمسٹری، بائیو فزکس، بائیو ٹیکنالوجی کے محققین اور ماہرین تعلیم کی جانب سے کافی پذیرائی مل رہی ہے۔ اس خصوصی شمارے میں معیاری مواد کے 106 صفحات، 4 مدعو شدہ جائزہ مضامین، اور 5 اصل تحقیقی مقالے شامل ہیں۔ یہ ہندوستان کے سلسلے میں انسانی صحت اور ماحولیات پر نینو پارٹیکل ریسرچ میں ابھرتے ہوئے رجحانات کی وسیع کوریج فراہم کرتا ہے۔
جین تھراپی کے نظام؛ پولی سسٹک اووری سنڈروم ؛ مردانہ تولیدی نظام پر نینوخلیات کا اثر؛ مخصوص مضامین کے شعبوں میں کامیابیوں اور مستقبل کے چیلنجز اور دیرپا زراعت میں مائیکرو ٹیکنالوجی ایپلی کیشنز کے کردار کا ان جائزہ مضامین میں مختصراً ذکر کیا گیا ہے۔ اسی طرح اصل تحقیقی مضامین میں فنگل بلائٹ چاول ، ایس اے آر ایس –سی او وی-2 میں پروٹین کے اہداف کے خلاف فائٹو کیمیکلز، ، انسانی اے سی ای-2 ریسیپٹر، زنک آکسائیڈ نینو پارٹیکلز کی جراثیم کش صلاحیت، غیر انجینئرڈ لینڈ فل کی وجہ سے درپیش ماحولیاتی خطرہ اور نوعمر آبادی کے خدشات کےمسئلے پر بات چیت کی گئی ہے۔
اس خصوصی شمارے کی اشاعت سی ایس آئی آر-این آئی ایس سی پی آر ، نئی دہلی ڈائریکٹر، پروفیسر رنجنا اگروال؛ آئی جے بی بی کے چیف ایڈیٹر، ڈاکٹر سٹیفن دیمتروف؛ آئی جے بی بی، ایگزیکٹو ایڈیٹر، ڈاکٹر ڈی این راؤ اور سینئر رفقاء جناب آر ایس۔ جیا سومو اور ڈاکٹر جی مہیش کے کے تعاون سے ممکن ہوئی۔اس کے لئے خصوصی پہل آئی جے بی بی کے سینئر سائنسدان اورسائنسی ایڈیٹر ڈاکٹر این کے۔پرسنا نےکی۔ مصنفین اور جائزہ لینے والوں کے تعاون کے ساتھ ساتھ، سی ایس آئی آر-این آئی ایس سی پی آر نے پرنٹنگ محکمے کی طرف سے فراہم کردہ تکنیکی مدد کی بدولت اس جریدے کی اشاعت کی بروقت اور کامیاب تکمیل میں اہم کردار ادا کیا ہے۔
شماریات اور پروگرام کے نفاذ کی وزارت
ہندوستان میں پے رول رپورٹنگ ۔ ایک رسمی روزگار کا نقطہ نظر
قومی شماریاتی دفتر ، شماریات اور پروگرام کے نفاذ کی وزارت نے منتخب سرکاری اداروں کے پاس دستیاب انتظامی ریکارڈ کی بنیاد پر مختلف جہات میں پیش رفت کا جائزہ لینے کے لیے ستمبر 2017 سے دسمبر 2021 تک کی مدت کا احاطہ کرنے والے ملک میں روزگار کے امکانات پر پریس نوٹ جاری کیا ہے ۔
ایک تفصیلی نوٹ منسلک ہے۔
نوجوانوں کے امور اور کھیل کود کی وزارت
کھیلوں اور نوجوانوں کے اُمور میں تعاون سے متعلق ہندوستان اور مالدیپ کے مابین مفاہمت نامے کو کابینہ کی منظوری
نئی دہلی:16،مارچ، 2021:وزیراعظم جناب نریندر مودی کی صدارت میں مرکزی کابینہ کو کھیلوں اور نوجوانوں کے اُمور میں باہمی تعاون کیلئے نوجوانوں کے اُمور اور کھیلوں کی وزارت، حکومت ہند اور نوجوانوں، کھیلوں اور کمیونٹی کو بااختیار بنانے کی وزارت حکومت مالدیپ کے درمیان دستخط کیے گئے مفاہمت نامے کے بارے میں جانکاری دی گئی۔ اس مفاہمت نامے پر نومبر 2020 میں دستخط کیے گئے تھے۔
مقاصد
ہندوستان اور مالدیپ کے درمیان کھیلوں اور نوجوانوں کے اُمور کے شعبے میں دوطرفہ تبادلے کے پروگرام سے اسپورٹس سائنس، اسپورٹس میڈیسن، کوچنگ تکنیک، یوتھ فیسٹول اور کیمپوں میں شراکت داری جیسے شعبوں میں معلومات اور مہارت کو توسیع دینے میں مدد ملے گی جس کے نتیجے میں بین الاقوامی ٹورنامنٹوں میں ہمارے کھلاڑیوں کی کارکردگی بہتر ہوگی اور ہندوستان اور مالدیپ کے درمیان دوطرفہ تعلقات کو استحکام حاصل ہوگا۔
فوائد
مالدیپ کے ساتھ کھیلوں اور نوجوانوں کے اُمور کے شعبے میں باہمی اشتراک وتعاون سے حاصل ہونے والے فوائد تمام کھلاڑیوں بلاتفریق ان کی ذات، نسل ، علاقہ، مذہب اور صنف، مساوی طور پر قابل اطلاق ہوں گے۔
-----------------------
ش ح۔م ع۔ ع ن
U NO:2608
(Visitor Counter : 69
وزارت خزانہ
محکمہ انکم ٹیکس کی کولکاتہ میں تلاشی کی کاروائی
نئی دہلی۔ 15 جنوری محکمہ انکم ٹیکس نے 13.01.2021 کو کولکاتہ میں ہوٹلوں ، رئیل اسٹیٹ ، آٹوموبائل ، فنانسنگ اور پھلوں کی تھوک فروخت وغیرہ کے کاروبار میں مصروف افراد / اداروں کی تلاشی اور سروے کی کارروائی کی۔
یہ معاملے محکمہ جاتی ڈاٹا کی بنیاد پر دستیاب اعداد و شمار ، ان کے مالی بیانات ، بازار سے ملی خفیہ جانکاری اور زمینی سطح پر کی تفتیش کی بنیاد پر تیار کیے گئے تھے۔
سرچ اور ضبط آپریشن کے دوران غیر قانونی فروخت سے حاصل نقد رقم، غیر قانونی دستاویزات اور فرضی اخراجات کے ٹھوس ثبوت ملے ہیں ۔ سرچ آپریشن کے دوران ایسے غیر قانونی دستاویزات حاصل ہوئے ہیں جن سے معلوم ہوتا ہے کہ غیر رجسٹرڈ کمپنیوں کے حصص کی فروخت کے ذریعہ غیر قانونی نقد رقم غیر محفوظ قرض / حصص سرمایہ کے ذریعہ اکاؤنٹ میں پہنچایا گیا ہے۔ اس غیر قانونی کاموں کو کرنے کے لیے پیشہ وروں کی بھی مدد لی گئی ۔یہ انکشاف سرچ اور ضبطی کے دوران راؤنڈ ٹریپنگ کی شکل میں ہوا ہے۔ پینی اسٹاک کی فروخت کے ذریعہ غلط طریقے سے خسارہ دکھا نا ، غیر قانونی نقد رقم کو قرض کے لیے پیشگی بکنگ اور غیر حساب شدہ کمیشن / بروکریج/ سود کی کمائی کے ثبوت بھی پائے گئے ہیں۔
اس آپریشن کے دوران 450 کروڑ روپے سے زیادہ کی آمدنی خفیہ رکھنے کا معاملہ سامنے آیا ہے ۔ سرچ اور ضبطی کے دوران 105 کروڑ روپے کی غیر قانونی آمدنی کی بات جن کی تشخیص کی گئی ہے خود انہوں نے تسلیم کیا ہے۔ سرچ کے دوران 1.58 کروڑ روپے کی غیر قانونی نقد رقم بھی ضبط کی گئی ہے۔
اس سلسلے میں مزید تفتیش جاری ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔ رض (
U-435
(Visitor Counter : 69
الیکٹرانکس اور اطلاعات تکنالوجی کی وزارت
’’انتہائی منافع بخش 3 ڈی پرنٹنگ بزنس‘‘ کے زبردست چیلنج کے لئے رجسٹریشن شروع
درخواست جمع کرانے کی آخری تاریخ 6 نومبر 2021
الیکٹرانکس اور انفارمیشن ٹیکنالوجی کی وزارت کے تحت سینٹر آف ایکسی لینس ان ایڈیٹیو مینوفیکچرنگ  نے ’’انتہائی منافع بخش 3 ڈی پرنٹنگ کاروبار‘‘ کے ایک زبردست چیلنج کے لئے درخواستیں طلب کی ہیں۔ درخواستیں جمع کرانے کی آخری تاریخ 6 نومبر 2021 ہے۔
ہندوستان میں کھلونوں کی تیاری کا بہت زیادہ انحصار مولڈنگ کی مختلف ٹیکنالوجیز پر ہے۔ اور مشینری، مادی لاگت، افرادی قوت پر سرمایہ کاری پر آنے والی لاگت ہندستان کی ہندستانی بازار میں مسابقتی کو کمزور بنا رہی ہے۔ 3 ڈی پرنٹنگ ایک متبادل قابل عمل نسلِ آئندہ کی ٹیکنالوجی ہے جسے مولڈنگ ٹیکنالوجیز پر بہت سبقت حاصل ہے۔ جیسے اس پر بار بار کی مولڈنگ لاگت نہیں آتی، اس کا بہتر لچک رکھتا ہے، فی مشین سرمائے کی لاگت وغیرہ بھی کم آتی ہے۔ لہذا اقتصادی طور پر قابل عمل ٹیکنالوجی کی ترقی کو تیز کرنے کے لئے سی او ای اے ایم 3 ڈی پرنٹنگ کا استعمال کرتے ہوئے ڈیجیٹل کھلونوں کے لئے سب سے زیادہ منافع بخش کاروباری کا ایک زبردست چیلنج سامنے لا رہا ہے۔
اس چیلنج کا مقصد تحقیقی عنوان ’’ہندستان میں 3 ڈی پرنٹنگ کا استعمال کرتے ہوئے ڈیجیٹل کھلونے کے سب سے زیادہ منافع بخش کاروبار‘‘ کے لئے تیز رفتار ماحصل سامنے لانا ہے۔
چیلنج کو دو حصوں میں تقسیم کیا گیا ہے: پہلے حصے میں دی گئی وضاحتوں کے لئے فیوزڈ ڈیپوزیشن ماڈلنگ  یا ڈیجیٹل لائٹ پروسیسنگ  کا استعمال کرتے ہوئے 3 ڈی پرنٹ شدہ ورکنگ پروٹو ٹائپ کی تیاری شامل ہے۔ اور دوسرے حصے میں دی گئی شکل میں پروٹوٹائپ کے لئے بزنس کیس کی تیاری شامل ہے۔
مزید تفصیلات کے لیے ملاحظہ کریں:
https://www.meity.gov.in/grand-challenge-most-profitable-3d-printing-business
امور داخلہ کی وزارت
لو سے بچنے کی تیاریوں سے متعلق دو روزہ قومی ورکشاپ، بنگلور میں اختتام پذیر
نئی دہلی، 6 دسمبر 2019، لو، کے اثرات کو کم کرنے ، ان کا بندوبست کرنے کی تیاریوں سے متعلق دو روزہ قومی ورکشاپ 2020 میں لوک کے منفی اثرات کو کم کرنے کے تئیں کام کرنے کے عہد کے ساتھ آج کامیابی کے ساتھ بنگلورو میں پایہ تکمیل تک پہنچ گئی۔ ورکشاپ کا انعقاد نیشنل ڈیزاسٹر منیجمنٹ اتھارٹی  نے حکومت کرناٹک کے ساتھ اشتراک میں کیا تھا۔
یہ ورکشاپ اپنے سلسلے کی چوتھی سالانہ ورکشاپ ہے جو این ڈی ایم اے 2017 سے موسم گرما میں گرم لہر کےشدت اختیار کرنے سے قبل ہی منعقد کی گئی ہے۔ یہ ورکشاپ ریاستوں کو اپنے ہیٹ ایکشن منصوبے تیار کرنے اور ان پر عمل درآمد میں سہولت بہم پہنچاتی ہے۔ در حقیقت تمام شرکاء کی مشترکہ کوششوں سے ملک میں لو لگنے سے ہونے والی اموات کی تعداد میں حالیہ برسوں کے دوران نمایاں طور پر کمی آئی ہے۔
ورکشاپ کے دوران پانچ تکنیکی اجلاس منعقد ہوئے جس میں مختلف موضوعات پر اہم تبادلہ خیال ہوا۔ یہ موضوعات درج ذیل ہیں:
- گرم لہر  پرآب و ہوا کی تبدیلی کے اثرات پر تبادلہ خیال ہوا ۔ تبادلہ خیال کے دوران گرم لہر سے متعلق خطرات کو کس طرح کم کیا جائے، ان کے اقدامات بھی تلاشے گئے۔ بحث و مباحثہ میں شامل ماہرین نے ہندوستان میں انسانی صحت پر شدید گرمی کے اثرات اور تازہ ترین قومی رہنما خطوط کی بنیاد پر ہیٹ ایکشن پلان تیار کرنے پر بھی تبادلہ خیال کیا۔
- ہندوستان کے محکمہ موسمیات  کے اعلی افسران نے لو سے متعلق پیغامات کی ترسیل کے لئے پیشگی وارننگ اور پیش گوئی نیز مواصلات کے موضوع پر بھی تبادلہ خیال کیا۔
- شدید گرمی کے حالات سے دو چار ہونے والی چند ریاستوں نے اپنے ہیٹ ایکشن پلان کی دوسرے شراکت داروں کی مدد سے تیاری اور عمل درآمد کے تعلق سے اپنے تجربات اور بہترین طریقہ کار کا تبادلہ کیا۔ان ریاستوں کی کامیابی کی کہانیوں میں قبل از وقت منصوبہ بندی، بہتر تیاریوں اور بروقت مداخلت کی اہمیت پر زور دیا۔
- صورتحال کے موثر مقابلہ کے لئے صلاحیت سازی اور مسئلے سے متعلق موضوعات پر مقالے پیش کئے گئے اور بین ایجنسی تال میل پر پینل تبادلہ خیال بھی ہوا۔
این ڈی ایم اے کے اراکین اور اعلی افسران، لو سے متعلق ماہرین، پیشگی آگاہی اور پیش گوئی کرنے والی ایجنسیوں اور ریاستی حکومتوں، تحقیقی اداروں ، سول سوسائٹی کے اراکین نے ورکشاپ میں شرکت کی۔
۔۔۔۔۔۔۔۔۔۔۔
م ن۔ ش س۔ن ا۔
U- 5621
(Visitor Counter : 79
وزارتِ تعلیم
جناب راج کمار رنجن سنگھ نے میزورم یونیورسٹی میں ریسرچ اسکالر ہاسٹل اور فیکلٹی ڈیولپمنٹ سینٹر کا افتتاح کیا
تعلیم کے وزیر مملکت جناب راج کمار رنجن سنگھ نے آج میزورم یونیورسٹی کے ریسرچ اسکالر ہاسٹل اور فیکلٹی ڈیولپمنٹ سینٹر کا افتتاح کیا۔
اس موقع پر خطاب کرتے ہوئے وزیر موصوف نے یہ جان کر خوشی کا اظہار کیا کہ میزورم یونیورسٹی نے اپنے قیام کے 22 سال کے عرصے میں بنیادی ڈھانچے اور تعلیمی توسیع کے لحاظ سے قابل ذکر ترقی کی ہے اور یہ دی امپیکٹ رینکنگ 2022 میں جگہ بنانے والی شمال مشرقی خطے کی واحد یونیورسٹی ہے۔ انھوں نے مزید کہا کہ وزارت تعلیم یونیورسٹیوں/ اداروں کو ان کے بنیادی ڈھانچے کے منصوبے کے لیے مدد کر رہی ہے تاکہ سیکھنے، تحقیق اور اختراع کے لیے سازگار ماحول کو فروغ دیا جا سکے۔
وزیر موصوف نے روشنی ڈالی کہ میزورم یونیورسٹی ان پہلی یونیورسٹیوں میں سے ایک ہے جس نے اس تعلیمی سال سے این ای پی 2020 کو نافذ کیا ہے۔ انھوں نے کہا کہ نیا افتتاح کیا گیا ہاسٹل یونیورسٹی میں تحقیق اور ترقی کی سہولیات اور اسکالروں کی سہولیات کو بڑھانے میں ایک اور سنگ میل کا کام کرے گا۔ انھوں نے امید ظاہر کی کہ شروع کیے جا رہے فیکلٹی ڈیولپمنٹ سنٹر سے ریاست میزورم میں یونیورسٹی کے اساتذہ کے ساتھ ساتھ اسکول کے اساتذہ کو بھی مواقع فراہم کیے جائیں گے تاکہ تمام فیکلٹی ممبران کی پیشہ ورانہ ترقی کو فروغ دیا جا سکے اور ان کے علم اور مہارت کو اپ گریڈ کرنے کی سہولت فراہم کرتے ہوئے تدریس اور آموزش میں اختراع کے لیے ماحول کو فروغ دیا جا سکے۔
وزیر موصوف نے میزورم یونیورسٹی کی برادری کو سخت محنت کرنے اور شمال مشرقی خطے اور پورے ملک کے بہترین اداروں میں سے ایک کے طور پر ابھرنے کے لیے مبارک باد پیش کی۔ انھوں نے امید ظاہر کی کہ میزورم یونیورسٹی آپ کی مسلسل کوششوں، کڑی محنت اور لگن سے ملک کے سرکردہ اداروں میں سے ایک بن کر ابھرے گی۔
مکانات اور شہری غریبی کے خاتمے کی وزارت
ہاؤسنگ اور شہری معاملات کی وزارت ایک جنوری سے 5 فروری ، 2022 تک آزادی کا امرت مہوتسو منائے گی
عزّت مآب وزیر اعظم کی طرف سے دی گئی آزادی کا امرت مہوتسو  کی اہم کال کے تحت آزادی کی 75 ویں سالگرہ کی یادگار منانے کے لئے ہاؤسنگ اور شہری معاملات کی وزارت کئی تقریبات منعقد کر رہی ہے ۔ آزادی کا امرت مہوتسو کی تقریبات کا افتتاح عزّت مآب وزیر اعظم جناب نریندر مودی نے مارچ 2021 میں کیا تھا ۔ جو اگست 2022 میں ہماری آزادی کی 75 ویں سالگرہ کاآغاز 75 ہفتوں پر مشتمل جشن کے ساتھ شروع کیا گیا اور یہ ایک سال بعد اگست 2023 تک جاری رہے گی ۔
اس مقصد کے مدّ نظر ، ہاؤسنگ اور شہری معامالات کی وزارت  ایک جنوری سے 31 جنوری 2022 تک مشہور اور اثر انگیز ما قبل – تقریبات منعقد کر رہی ہے ۔ اس مدّت کے دوران ایسی سرگرمیان جو‘ پوری حکومت’ کا نقطہ نظر لوگوں کی شرکت، ہماری زر خیز ثقافتی ورثہ ، جدّت اور مستقبل کی امیدوں کو نمایاں کرنے والی ہیں آزادی کے 75 ویں سال کی یادگار منانے کے لئے سر انجام دی جائیں گی ۔
ان تقریبات کا اختتام سورت میں 4 اور 5 فروری 2022 کو ‘‘ اسمارٹ شہری ، اسمارٹ شہری کاری ’’ کی عظیم اشان آخری تقریب سے ہو گا ۔
ماقبل –تقریبات اور اصل تقریب جو ایک جنوری سے 5 فروری تک منعقد کی جائیں گی ۔ 5 موضوعات کی عکاسی کریں گی۔ وہ یہ ہیں – جدو جہد آزادی 75 @ کاروائیاں75 @ حصولیابیاں 75 @ خیالات 75 @ اور عزم مصمّم۔ ان تقریبات کو اربن انڈیا کے شہریوں کی روح ، طاقت اور امیدوں سے متعلقہ سرگرمیوں کے ذریعہ قوم کو ساتھ لانے کے لئے ڈیزائن کیا گیا ہے ۔
44 دن
11 وزارتیں
شہریوں پر مرکوز 225000 سے زیادہ سرگرمیاں
28 ماقبل- تقریبات
100 + مقامی غیر سرکاری تنظیمیں اور شریک تنظیمیں
سورت میں 5-4 فروری کو‘ اسمارٹ شہر، اسمارٹ شہری کاری ’ کی عظیم اشان آخری تقریب
محنت اور روزگار کی وزارت
مزدور اور روزگار کے مرکزی وزیر مملکت  سنتوش کمار گنگوار نے پانچ آل انڈیا سروے کے لئے سوال نامے کے ساتھ سافٹ ویئر ایپلیکیشن اور انسٹرکشن منیولس کا آغاز کیا۔
مزدوروں کا ڈاٹا پالیسی بنانے میں اہم جانکاری دیتا ہے: گنگوار
نئی دہلی20،فروری2021
مزدوروں اور روزگار کے مرکزی وزیر مملکت  جناب سنتوش کمار گنگوار نے آج لیبر بیورو جو کہ مزدور اور روزگار وزارت سے متعلق ایک دفتر ہے کے ذریعے منعقد کردہ آل انڈیا سروے کے لئے ٹرینرس ٹریننگ پروگرام کا آغاز سروے سے جڑی انسٹرکشن مینوئل اور سوال نامے اور اس کے لئے تیار کئے گئے سافٹ ویئر ایپلیکشن کو جاری کرکے کیا۔ اس موقع پر ان کے ساتھ مزدور اور روزگار کے سکریٹری جناب اپوروچند اور مزدور اور روزگار کے سینئر صلاح کار اور لیبر بیورو کے ڈائریکٹر جنرل ڈی پی ایس نیگی بھی موجود تھے۔
اس موقع پر اظہار خیال کرتے ہوئے مرکزی وزیر مملکت جناب گنگوار نے کہا کہ خاص طور سے کووڈ-19 وبا کے وقت میں پالیسی سازی میں ان پٹ کے طور پر مزدوروں کے سبھی پہلوؤں سے جڑے اعداد وشمار بے حد اہم ہیں۔ مائیگرینٹ مزدوروں، گھریلو کام گروں، پیشہ وروں اور ٹرانسپورٹ شعبے کے ذریعے پیدا کئے گئے روزگار کے بارے میں کئے گئے 5 آَل انڈیا سروے کو سب سے متاثر لیبر مارکیٹ شرکا پر ڈیٹا فراہم کرکے قومی سطح پر زبردست رول ادا کرتا ہے۔ وزیر موصوف نے مزدور اور روزگار کے سکریٹری جناب اپوروچندرا اور لیبر بیورو کے ڈائریکٹر جنرل جناب ڈی پی ایس نیگی کے مثالی اور زبردست رول کے سلسلے میں ان کی کوششوں کی تعریف کی جس کی وجہ سے آخر کار ان چار آل انڈیا سروے کا آغاز ممکن ہوپایا۔
مزدور اور روزگار کے سکریٹری جناب اپوروچندرا نے بتایا کہ سرکار نے ان سروے کے اہتمام کے لئے لیبر بیورو کی رہنمائی کرنے کے لئے ممبران کی حیثیت سے سرکردہ ماہرین اقتصادیا ت اور ماہرین اعداد وشمار ڈاکٹر ایس پی مکھرجی اور ڈاکٹر امیتابھ کندو کی صدارت اور مشترکہ صدارت کے تحت ایک ایکسپرٹ گروپ تشکیل دیا ہے۔ اس ایکسپرٹ گروپ نے اب تک گروپ اور ذیلی گروپ کی 46 میٹنگوں کا اہتام کیا ہے تاکہ ان سروں کے لئے سوال نامہ، انسٹرکشن مینوولز اور سیمپل ڈیزائن کو حتمی شکل دی جاسکے۔ انہوں نے کہا کہ یہ پہلا موقع ہے کہ جب بیورو انفارمیشن ٹکنالوجی کے زیادہ استعمال کے بارے میں ڈیٹا جمع کرے گا جو اس مزدور اور روزگار کے شعبے میں ڈیٹا کی تیزی سے مانگوں کو مؤثر طور پر پورا کرنے میں اہل بناپائے گا۔
لیبر بیورو کے ڈائریکٹر جنرل جناب ڈی پی ایس نیگی نے جیو ٹیگنگ کے ساتھ کلاؤڈ کمپیوٹرس میں ڈیٹا اسٹوریج کے ساتھ مصنوعی ذہانت اور مشین لرننگ کے استعمال پر زور دیا، تاکہ ڈیٹا کلکشن پروسیسنگ اور اسسمیٹیشن میں اضافہ کیا جاسکے۔ انہوں نے کہا کہ یہ سروے ملک میں روزگار کے منظر نامے کی ایک جامع تصویر فراہم کریں گے جس سے ملک کی مضبوط قومی روزگار پالیسی بنائی جاسکے گی۔
لیبر بیورو کو پانچ آل انڈیا سرووں کی ذمہ داری سونپی گئی ہے
- مائیگرینٹ مزدوروں کا کل ہند سروے
- گھریلو کام گاروں  کے بارے میں کل ہند سروے
- پیشہ وروں کے ذریعے پیدا کئے گئے روزگار کا کل ہند سروے
- ٹرانسپورٹ کے شعبے میں پیدا کئے گئے روزگار کا کل ہند سروے
- کل ہند سطح پر سہ ماہی ایسٹیبلشمنٹ پر مبنی روزگار سروے
...............................................................
ش ح، ح ا، ع ر
U-1782
(Visitor Counter : 201